અત્યારે એક્ટ્રેસમાં સૌથી વધુ હોટ ફેવરીટ હેરસ્ટાઇલ ચાલતી હોય તો તે છે સ્ટ્રેટ હેર. કોઇપણ પ્રકારના ટ્રેડિશનલ ડ્રેસમાં સ્ટ્રેટ હેર ખૂબ સરસ લાગે છે. તમે સાડી પહેરો, ડ્રેસ હોય, ઇન્ડો વેસ્ટર્ન હોય કે પછી કુર્તી હોય આવા તમામ પ્રકારના ડ્રેસમાં સ્ટ્રેટ હેર તમને ડીસન્ટ લુક આપશે. જો તમારા વાળ નાના છે તો પોકર હેર સ્ટ્રેટ લુક પણ ખૂબ સારો લાગશે. આ હેર ઓફ શોલ્ડર ડ્રેસીસ પર વધુ સારા લાગે છે. અને આમ પણ અત્યારે ઓફ શોલ્ડર ડ્રેસની ઘણી બોલબાલા છે. ઐશ્વર્યા રાય, પ્રિયંકા ચોપરા ઘણી વખત આવી હેર સ્ટાઇલમાં જોવા મળે છે. હવે સાડીની વાત આવે એટલે મનમાં તરત આપણને જૂની અને જાણીતી હેરસ્ટાઇલ અંબોડો જ તરત યાદ આવે. જી હા, બિલકુલ કોઇપણ પ્રકારની સાડી હોય, સિલ્ક, કાંજીવરમ, બાંધણી કે લહેરિયુ દરેક પ્રકારની સાડીમાં અંબોડો ખૂબ સરસ લાગે છે. અને જો અંબોડાની સાથે મોગરાની સફેદ વેણી નાખવામાં આવે તો તો સોને પે સુહાગા જેવી વાત થઇ જાય.